turjo4nis/wikipedia-bn-dump-20250701 huggingface dataset:
দাউদ আল-জাহিরী

ইমাম দাউদ বিন আলি বিন খালফ আল জাহিরী ( ; জন্ম: ৮১৫–৮৮৩ খ্রি. বা ১৯৯–২৬৯/ ২৭০ হি.) ছিলেন একজন ফার্সি মুসলিম পণ্ডিত, আইনবিদ ও ইসলামি স্বর্ণযুগে ধর্মতাত্ত্বিক, যিনি ইসলামি আইনে বিশেজ্ঞ ছিলেন এবং রিজাল শাস্ত্র ও প্রাথমিক ইসলাম ইতিহাস রচনায় দক্ষ ছিলেন। তাকে জাহিরী মাযহাবের প্রতিষ্ঠাতা হিসেবে গণ্য করা হয়, যা সুন্নি ইসলামের পঞ্চম মাযহাব, যা আক্ষরিকতার প্রতি কঠোর আনুগত্য এবং কুরআনের অভিব্যক্তির বাহ্যিক অর্থের (জাহির)) উপর নির্ভরশীল হিসেবে চিহ্নিত করা হয়। তিনি নিজের সময়ে একজন বিখ্যাত বা বিতর্কিত না হলেও একজন অনন্য ব্যক্তিত্ব ছিলেন এবং ইসলামি ঐতিহাসিক গ্রন্থে তাকে "নিজ যুগের ইমাম" হিসেবে উল্লেখ করা হয়েছে।

তথ্যসূত্র 

৮১৫-এ জন্ম
৮৮৩-এ মৃত্যু
মুহাদ্দিস
মুসলিম ইতিহাসবিদ
মুসলিম পণ্ডিত
সুন্নি মুসলিম পণ্ডিত
৯ম শতাব্দীর ইসলামের মুসলিম পণ্ডিত
সুন্নি ইমাম
কুফার ব্যক্তি
মুজাদ্দিদ
৮১০-এর দশকে জন্ম
সুন্নি ফিকহ পণ্ডিত
মধ্যযুগীয় আরব ভাষাবিজ্ঞানী
আছারি ব্যক্তিত্ব
ইবনে কুল্লাব

ইবনে কুল্লাব (; মৃত্যু ২৪১ হি./৮৫৫) ছিলেন একজন প্রারম্ভিক সুন্নি ধর্মতত্ত্ববিদ। তিনি মিহ্নার সময় ৯ম শতাব্দীর প্রথমার্ধে বসরা ও বাগদাদে ছিলেন। তাকে অনেকেই আশআরী মাজহাবের প্রকৃত প্রতিষ্ঠাতা হিসেবে গণ্য করে। তাঁর একটি আন্দোলন যাকে 'কুল্লাবিয়াও' বলা হয়, তা আশআরির মিশে যায় এবং বিকশিত হয়, যা মাতুরিদি ও আসারি মতবাদের সাথে সমন্বিত ছিল।

ইবনে কুল্লাব আশ-শাফির প্রধানত সরাসরি ও দ্বিতীয় প্রজন্মের ছাত্রদের নিয়ে গঠিত একটি দলের নেতৃত্ব দেন, যার মধ্যে আল-কারিবিসি, আল-কাল্নিসি, আল-মুহাসিবি, আল-বুখারি, আবু সাওর ও দাউদ জাহিরি অন্তর্ভুক্ত ছিলেন। তারা সুন্নি ইসলামের পরস্পরায় বর্ণিত ধর্মবিশ্বাসকে রক্ষা করার জন্য যুক্তিবাদী পদ্ধতি (কালাম) ব্যবহার করে জাহমিয়া এবং মুতাজিলাদের চরম সমালোচনার জন্য পরিচিত ছিল।

ইবনে আসাকির, তাজ উদ্দীন সুবকি, ইবনে হাজার আল-আসকালানি, ইবনে খালদুন, ইবনে আবি জায়েদ আল-কায়রাওয়ানি, ইবনে কাদি শুহবা, জামালুদ্দীন আল-আইসসহ বেশ কয়েকজন বিখ্যাত পণ্ডিত কর্তৃক প্রশংসিত হয়েছিলেন। কামাল উদ্বীন আল-বায়দি তার ইশারাত আল-মারম গ্রন্থে, আবু মনসুর আল-বাগদাদি তার কিতাব উসুল আল-দীন গ্রন্থে, শাহরাস্তানি তার আল-মিলাল ওয়া আল-নিহাল গ্রন্থে তার প্রশংসা করেছেন।

তথ্যসূত্র 

সুন্নি ইমাম
সুন্নি মুসলিম পণ্ডিত
বসরার ব্যক্তি
৮৫৫-এ মৃত্যু
শাফিঈ ব্যক্তি
ইসলামে ধর্মান্তরিত
৮৫৪-এ মৃত্যু
৯ম শতাব্দীর আরব ব্যক্তি
সালাফ
সৌদ শাকিল

সৌদ শাকিল (; জন্ম ৫ সেপ্টেম্বর ১৯৯৫) একজন পাকিস্তানি ক্রিকেটার। ২০২১ সালের জুলাই মাসে পাকিস্তান ক্রিকেট দলের হয়ে তার আন্তর্জাতিক এবং ওডিআই অভিষেক হয়। ২০২২ সালের ডিসেম্বরে ইংল্যান্ডের বিপক্ষে তার টেস্ট অভিষেক হয়। তিনি ২০১৪ অনূর্ধ্ব-১৯ বিশ্বকাপে পাকিস্তানের স্কোয়াডের অংশ ছিলেন এবং দলের অধিনায়কত্ব করেছেন। বিশ্বকাপে তিনি ৬ ইনিংসে ১২৭ রান করেন। জুলাই ২০২৩ সালে, তিনি প্রথম পাকিস্তানি ব্যাটসম্যান হিসেবে শ্রীলঙ্কায় স্বাগতিকদের বিরুদ্ধে টেস্ট ডাবল সেঞ্চুরি করেন। সৌদ শাকিল তার মার্জিত ব্যাটিং শৈলী এবং ইনিংস নোঙর করার ক্ষমতার জন্য পরিচিত। তিনি ভালো কৌশল এবং লম্বা ইনিংস গড়ার মেজাজ প্রদর্শন করেছেন।

প্রারম্ভিক জীবন এবং কর্মজীবন 

সৌদ শাকিল ১৯৯৫ সালের সেপ্টেম্বরে করাচিতে জন্মগ্রহণ করেন।

২০০৭ সালে, সৌদ কোয়েটা গ্ল্যাডিয়েটর্সের তৎকালীন ম্যানেজার আজম খানের নজরে আসেন। আজম সৌদের চাচার সাথে যোগাযোগের মাধ্যমে তাকে (তখন সৌদ দ্য ক্রিসেন্ট একাডেমির ষষ্ঠ শ্রেণীর ছাত্র) বিভিন্ন ক্রিকেট একাডেমির সাথে পরিচয় করিয়ে দেন। এই একাডেমিগুলির কাছ থেকে একটি ক্ষীণ প্রতিক্রিয়ার পরে, আজম সৌদকে অনুশীলন সেশনে একীভূত করেন যেখানে তিনি রুম্মান রইস, আনোয়ার আলী এবং তাবিশ খানের মতো খেলোয়াড়দের মুখোমুখি হন। এর ফলে পাকিস্তান ক্রিকেট ক্লাবের সাথে সৌদের যোগসূত্র তৈরি হয়।

তথ্যসূত্র

বহিঃসংযোগ

১৯৯৫-এ জন্ম
জীবিত ব্যক্তি
মুহাজির ব্যক্তি
করাচি থেকে আগত ক্রিকেটার
করাচি জেব্রাসের ক্রিকেটার
কোয়েটা গ্ল্যাডিয়েটর্সের ক্রিকেটার
পাকিস্তানি ক্রিকেটার
পাকিস্তানের টেস্ট ক্রিকেটার
পাকিস্তানের একদিনের আন্তর্জাতিক ক্রিকেটার
পাকিস্তান টেলিভিশনের ক্রিকেটার
সিন্ধুর ক্রিকেটার
মানুয়েল উগার্তে রিবেইরো

মানুয়েল উগার্তে রিবেইরো (, ; জন্ম: ১১ এপ্রিল ২০০১; মানুয়েল উগার্তে নামে সুপরিচিত) হলেন একজন উরুগুয়েয়ীয় পেশাদার ফুটবল খেলোয়াড়। তিনি বর্তমানে ফরাসি ক্লাব পারি সাঁ-জেরমাঁ এবং উরুগুয়ে জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন।

২০১৮ সালে, উগার্তে উরুগুয়ে অনূর্ধ্ব-২০ দলের হয়ে উরুগুয়ের বয়সভিত্তিক পর্যায়ে অভিষেক করেছিলেন। প্রায় তিন বছর যাবত উরুগুয়ের বয়সভিত্তিক দলের হয়ে খেলার পর, তিনি ২০২১ সালে উরুগুয়ের হয়ে আন্তর্জাতিক পর্যায়ে অভিষেক করেছেন; উরুগুয়ের জার্সি গায়ে তিনি এপর্যন্ত ১০ ম্যাচে অংশগ্রহণ করেছেন।

প্রারম্ভিক জীবন
মানুয়েল উগার্তে রিবেইরো ২০০১ সালের ১১ই এপ্রিল তারিখে উরুগুয়ের মোন্তেভিদেওতে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
উগার্তে কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ১০ই নভেম্বর তারিখে ঘোষিত উরুগুয়ের ২৬ সদস্যের চূড়ান্ত দলে স্থান পেয়েছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ

 
 
 
 

২০০১-এ জন্ম
জীবিত ব্যক্তি
উরুগুয়েয়ীয় ফুটবলার
ফুটবল মধ্যমাঠের খেলোয়াড়
উরুগুয়ের আন্তর্জাতিক ফুটবলার
২০২২ ফিফা বিশ্বকাপের খেলোয়াড়
স্পোর্টিং সিপি-এর ফুটবলার
পারি সাঁ-জেরমাঁর ফুটবলার
প্রিমেইরা লিগার খেলোয়াড়
উরুগুয়ের অনূর্ধ্ব-২০ আন্তর্জাতিক ফুটবলার
পর্তুগালে প্রবাসী ফুটবলার
উরুগুয়েয়ীয় প্রবাসী ফুটবলার
উরুগুয়েয়ীয় প্রথম বিভাগের খেলোয়াড়
লিগ ১-এর খেলোয়াড়
উরুগুয়ের আন্তর্জাতিক যুব ফুটবলার
ফ্রান্সে প্রবাসী ফুটবলার
ফ্রান্সে উরুগুয়েয়ীয় প্রবাসী ক্রীড়াবিদ
২০২৪ কোপা আমেরিকার খেলোয়াড়
পুরুষ ফুটবল মধ্যমাঠের খেলোয়াড়
ম্যানচেস্টার ইউনাইটেড ফুটবল ক্লাবের খেলোয়াড়
ইংল্যান্ডে উরুগুয়েয়ীয় প্রবাসী ক্রীড়াবিদ
হোসে লুইস রদ্রিগেস বেবান্স

হোসে লুইস রদ্রিগেস বেবান্স (, ; জন্ম: ১৪ মার্চ ১৯৯৭; হোসে রদ্রিগেস নামে সুপরিচিত) হলেন একজন উরুগুয়েয়ীয় পেশাদার ফুটবল খেলোয়াড়। তিনি বর্তমানে ব্রাজিলীয় ক্লাব ভাস্কো দা গামা এবং উরুগুয়ে জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় অথবা ডান পার্শ্বীয় মধ্যমাঠের খেলোয়াড় হিসেবে খেলেন।

২০১৬ সালে, রদ্রিগেস উরুগুয়ে অনূর্ধ্ব-২০ দলের হয়ে উরুগুয়ের বয়সভিত্তিক পর্যায়ে অভিষেক করেছিলেন।

প্রারম্ভিক জীবন
হোসে লুইস রদ্রিগেস বেবান্স ১৯৯৭ সালের ১৪ই মার্চ তারিখে উরুগুয়ের কানেলোনেসে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
রদ্রিগেস কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ১০ই নভেম্বর তারিখে ঘোষিত উরুগুয়ের ২৬ সদস্যের চূড়ান্ত দলে স্থান পেয়েছেন।

তথ্যসূত্র

বহিঃসংযোগ

 
 
 
 

১৯৯৭-এ জন্ম
জীবিত ব্যক্তি
উরুগুয়েয়ীয় ফুটবলার
ফুটবল রক্ষণভাগের খেলোয়াড়
২০২২ ফিফা বিশ্বকাপের খেলোয়াড়
দানুবিও ফুটবল ক্লাবের খেলোয়াড়
ভাস্কো দা গামা রেগাতাস ক্লাবের খেলোয়াড়
উরুগুয়ের আন্তর্জাতিক ফুটবলার
উরুগুয়ের অনূর্ধ্ব-২০ আন্তর্জাতিক ফুটবলার
আর্জেন্টিনীয় প্রথম বিভাগের খেলোয়াড়
উরুগুয়েয়ীয় প্রথম বিভাগের খেলোয়াড়
উরুগুয়ের আন্তর্জাতিক যুব ফুটবলার
কাম্পেওনাতো ব্রাজিলেইরো সেরিয়ে আ-এর খেলোয়াড়
উরুগুয়েয়ীয় প্রবাসী ফুটবলার
উরুগুয়ের অলিম্পিক ফুটবলার
রেসিং ক্লাব আভেয়ানেদার খেলোয়াড়
পুরুষ ফুটবল রক্ষণভাগের খেলোয়াড়
.এলটি

.এলটি হল লিথুয়ানিয়ার ইন্টারনেট কান্ট্রি কোড টপ-লেভেল ডোমেইন (সিসিটিএলডি)।

১৯৯২ সালের ৩ জুন, নরওয়েজিয়ান সরকারের সহায়তায়, অসলো বিশ্ববিদ্যালয়ের অনুরোধে ইন্টারনেটে .আলটি শীর্ষ-স্তরের ডোমেইন প্রতিষ্ঠিত হয়।

তথ্যসূত্র 

কান্ট্রি কোড টপ-লেভেল ডোমেইন
রায়ান ক্লাইন

রায়ান ক্লাইন (জন্ম ১৫ জুন ১৯৯৭) একজন দক্ষিণ আফ্রিকায় জন্মগ্রহণকারী ওলন্দাজ ক্রিকেটার যিনি নেদারল্যান্ডস জাতীয় ক্রিকেট দলের হয়ে খেলেন।

তথ্যসূত্র

বহিঃসংযোগ

১৯৯৭-এ জন্ম
জীবিত ব্যক্তি
ওলন্দাজ ক্রিকেটার
ওয়েস্টার্ন প্রভিন্সের ক্রিকেটার
কেপ টাউন থেকে আগত ক্রিকেটার
দক্ষিণ আফ্রিকান ক্রিকেটার
নেদারল্যান্ডসের একদিনের আন্তর্জাতিক ক্রিকেটার
নেদারল্যান্ডসের টুয়েন্টি২০ আন্তর্জাতিক ক্রিকেটার

ওলন্দাজ বংশোদ্ভূত দক্ষিণ আফ্রিকান ব্যক্তি
প্রোনোমিনালাইজেশন ইন বেঙ্গলি

প্রোনোমিনালাইজেশন ইন বেঙ্গলি (অর্থ: বাংলায় সর্বনামীয়করণ) হলো ভাষাতাত্ত্বিক হুমায়ুন আজাদের ইংরেজিতে লেখা বাংলা ব্যাকরণ সম্পর্কিত ১৯৮৩ সালের গবেষণামূলক প্রবন্ধের একটি সংস্করণ। তিনি ১৯৭৬ সালে স্কটল্যান্ডের এডিনবরায় ডক্টরেট করার সময় তার লেখাটি শুরু করেন। বইটি প্রাথমিকভাবে ১৯৮৩ সালে ঢাকা বিশ্ববিদ্যালয় কর্তৃক এবং ২০১০ সালে আগামী প্রকাশনী কর্তৃক প্রকাশিত হয়।

এই গবেষণাটি ১৯৭৬ সালে লেখকের জন্ম নাম হুমায়ুন কবির ব্যবহার করে এডিনবরা বিশ্ববিদ্যালয় কর্তৃক প্রকাশিত হয়। স্কটিশ ভাষাবিদ কিথ ব্রাউন এই ডক্টরেট গবেষণামূলক প্রবন্ধের তত্ত্বাবধায়ক ছিলেন।

সারমর্ম 
এই কাজটি বাক্যতত্ত্বের রূপান্তরমূলক উৎপাদক মডেল ব্যবহার করে বাংলা ভাষায় সর্বনাম নিয়ে প্রথম গবেষণা। নোম চম্‌স্কির অ্যাসপেক্টস অব দ্য থিওরি অব সিনট্যাক্স (১৯৬৫) থেকে বেশ কয়েকটি মডেল অভিযোজিত হিসেবে উল্লেখ করা হয়েছে।

তথ্যসূত্র

বহিঃসংযোগ 
 এডিনবরা বিশ্ববিদ্যালয়ে প্রোনোমিনালাইজেশন ইন বেঙ্গলি
 ব্রিটিশ গ্রন্থাগারে প্রোনোমিনালাইজেশন ইন বেঙ্গলি 
 
 ওপেন লাইব্রেরিতে প্রোনোমিনালাইজেশন ইন বেঙ্গলি

ঢাকা বিশ্ববিদ্যালয়
হুমায়ুন আজাদের সৃষ্টিকর্ম
বাংলাদেশী বই
বাংলাদেশী অ-কল্পকাহিনী বই
বাংলা ব্যাকরণ
অ্যাডোরেশন অব ম্যাজাই

অ্যাডোরেশন অব ম্যাজাই (বাংলায়ঃ ম্যাজাইদের আদর) পদবাচ্যটি যীশুর জন্মের সময়কে কেন্দ্র করে গড়ে উঠা এক অলৌকিক আখ্যানের কথা বলে। এই আখ্যান অনুসারে বাইবেলে বর্ণিত ৩ জন ম্যাজাই (পণ্ডিত/রাজা) এক নক্ষত্রের পথ ধরে শিশু যীশুকে খুঁজে পান। তারা তাকে উপহার হিসেবে স্বর্ণ, কুন্দুরু (লোবান), গন্ধরস অর্পণ করেন। এবং তার আরাধনা করেন। বাইবেলে এই ঘটনাটি ম্যাথিউ ২:১১ তে এইরুপে বর্ণিত হয়েছে: "পরে তাহারা গৃহমধ্যে গিয়া, শিশুটিকে তাহার মাতা মরিয়মের সহিত দেখিতে পাইলেন, ও মাটিতে হাটু গেড়ে বসিয়া, তাহাকে প্রণাম করিলেন: এবং নিজেদের সম্পদের ডালা খুলিয়া, তাঁহাকে স্বর্ণ, কুন্দুরু, ও গন্ধরস; উপহার দিলেন। এরপর হেরডের কাছে ফিরে না যাওয়ার জন্য যে নির্দেশ স্বপ্নে পেয়েছিলেন তা অনুসরণ করে ভিন্ন পথ ধরে তারা ফিরে যান।"

মধ্যযুগের চিত্রশিল্পীরা তাদের তুলির আঁচড়ে এ ধারণাটিকেই প্রতিষ্ঠিত করতে চেয়েছিলেন, যীশুই যে ভবিষ্যৎ পৃথিবীর রাজা তা কিছু মানুষ যীশুর শিশু অবস্থাতেই বুঝতে পেরেছিল। যীশুকে ম্যাজাইদের আদরের এই ধরনের চিত্রকলা সেই অলৌকিক আখ্যানকেই অনুভব করায়।

মধ্য যুগে এই গল্পটি জনে জনে ছড়িয়ে পড়তে থাকে। শিশু যীশুর কাছে যাওয়া এ তিন ব্যক্তি কে তা নিয়ে নানাবিধ কল্পনা হতে থাকে। বহু লোক অনুমান করে এই তিনজন পূর্বের কোন জায়গা থেকে এসেছে। পরিশেষে এটাই গৃহীত হয় যে এই তিন রাজা সে সময়ের তিনটি প্রধান মহাদেশ যথা: ইউরোপ, এশিয়া ও আফ্রিকার প্রতিনিধিত্ব করেছিলেন। এই তিনজন রাজার পরিচয় হিসেবে যে তিনটি নামের কথা শত বছর ধরে সবচেয়ে বেশি উচ্চারিত হয়েছে তারা হলেন রাজা গেসপার (অথবা ক্যাসপার), মেলচিওর, এবং বালথাসার।

মেজাইদের আগমনের ঘটনাটি এপিফেনি হিসেবে খ্রিষ্টান সমাজে উদযাপিত হয়। যদিও
পূর্ব অর্থোডক্স গীর্জা ও পশ্চিমা খ্রিষ্টধর্মের গীর্জা বর্ষপঞ্জি কিছুটা ভিন্নতার জন্য এপিফেনি পালনের তারিখ ভিন্ন ভিন্ন দিনে হয়। পশ্চিমা খ্রিষ্টধর্মে এই দিনটিকে উদযাপন করা হয় ৬ জানুয়ারী এবং পূর্ব অর্থোডক্স গীর্জা যীশুর জন্মদিনেই (২৫ ডিসেম্বর) এই দিনটিকে উদযাপন করে।

তথ্যসূত্র 

নিউ টেস্টামেন্টের ব্যক্তিদের চিত্রিত শিল্প
প্রবন্ধ কোষ

প্রবন্ধ-কোষ হল একটি ভারতীয় সংস্কৃত-ভাষার প্রবন্ধের (পৌরাণিক জীবনীমূলক আখ্যান) একটি সংকলন। এটি ১৩৪৯ খ্রিস্টাব্দে জৈন পণ্ডিত রাজশেখর সুরি কর্তৃক প্রণীত হয়েছিল। এতে ১০ জন জৈন পণ্ডিত, ৪ সংস্কৃত কবি, ৭ রাজা এবং ৩ জন জৈন গৃহস্থ সহ ২৪ জনের জীবন বর্ণনা আছে। এটি চতুর্বিংশতি প্রবন্ধ নামেও পরিচিত।

সংকলনের বিষয়বস্তু রাজশেখর তার শিক্ষক তিলকসুরির কাছ থেকে প্রাপ্ত তথ্যের উপর ভিত্তি করে। তিনি মদনসিংহের পৃষ্ঠপোষকতায় দিল্লিতে গ্রন্থটি রচনা করেছিলেন, যার পিতা শ্রী মহমদ শাহী (সম্ভবত মুহাম্মদ তুঘলক) দ্বারা সম্মানিত হয়েছিলেন।

সংকলনের কেবল সপ্তম প্রবন্ধ (মল্লবদী-সুরি সম্বন্ধে) সম্পূর্ণরূপে শ্লোক আকারে লেখা; বাকি প্রবন্ধগুলো কথ্য সংস্কৃত গদ্য ব্যবহার করে।

বিষয়বস্তু 
প্রবন্ধ-কোষে নিম্নলিখিত ব্যক্তিদের ৪,৩০০টি শ্লোক সহ ২৪টি প্রবন্ধ (কাহিনী) রয়েছে:

সুরিগণ (জৈন পণ্ডিত) 

 ভদ্রবাহু ও বরাহ
 আরিয়ানন্দিলা
 জীবদেব-সুরি
 আর্যখাপতা আচার্য
 পদলিপ্তাচার্য
 সিদ্ধসেন -সুরি ও বৃদ্ধবাদী
 মল্লবদী-সুরি
 হরিভদ্র -সুরি
 বাপ্পভট্টি-সুরি
 হেমচন্দ্র -সুরি

কবিগণ 

 হর্ষ
 হরিহর
 অমরচন্দ্র
 মদনকীর্তি

রাজাগণ 

 সাতবাহন
 বঙ্কচুল
 বিক্রমাদিত্য
 নাগার্জুন
 উদয়না
 লক্ষ্মণ-সেন (বা লক্ষণ-সেন) কুমারদেব
 মদনবর্মণ

জৈন গৃহস্থ/অমাত্যবর্গ 

 রত্ন-শ্রাবক
 অভদা-শ্রাবক
 বাস্তুপাল ও তেজপাল

তথ্যসূত্র

গ্রন্থপঞ্জি 

 
 
 
 
 
  

মধ্যযুগীয় ভারতীয় সাহিত্য
১৪শ শতাব্দীর বই
সংস্কৃত সাহিত্য
দিকপাল

দিকপাল (সংস্কৃত : दिक्पाल) হলেন সেই দেবগণ যারা হিন্দু ধর্ম, জৈন ধর্ম এবং  বৌদ্ধধর্ম অনুসারে মহাকাশের নির্দিষ্ট দিক শাসন করেন — বিশেষ করে । আটটি দেবতার একটি দল হিসাবে, তাদের বলা হয় অষ্ট-দিকপাল (সংস্কৃত :अष्ट-दिक्पाल), আক্ষরিক অর্থ হল আট দিকের অভিভাবক। তারা প্রায়ই দশ দিকের জন্য দুজন অতিরিক্ত দেবতাকে নিয়ে সংখ্যা বৃদ্ধি করেন (দুটি অতিরিক্ত দিক হল সুবিন্দু এবং কুবিন্দু), তখন তারা দশ-দিকপাল নামে পরিচিত হন। হিন্দুধর্মে হিন্দু মন্দিরের দেয়াল এবং ছাদে তাদের ছবি উপস্থাপন করা ঐতিহ্যগত। এগুলো প্রায়শই জৈন মন্দিরগুলোতে চিত্রিত করা হয়; ব্যতিক্রম হল, সাধারণত পাদবিন্দুতে নাগ বিষ্ণুর স্থান নেয়। প্রাচীন জাভা এবং বালির হিন্দুধর্ম নব-দিকপালকে স্বীকৃতি দেয়, নব-দিকপালের আক্ষরিক অর্থ নয়টি দিকের অভিভাবক। কেন্দ্রে একটি সংযোজন সহ আটটি দিক নিয়ে এই নয় দিক গঠিত। দিকের নয়জন অভিভাবক দেবতাকে বলা হয় দেবতা নওয়া সঙ্গ (নয় অভিভাবক দেবতা)। মাজাপাহিত সাম্রাজ্যের প্রতীক সূর্য মাজাপাহিত-এ এই অভিভাবক দেবতাদের নকশা আছে।

চারটি চীনা প্রতীকের চারপাশের বিদ্যা, যেগুলি চার পূর্বপুরুষের আত্মা,- যারা মূল চারটি দিকের (উত্তর, দক্ষিণ, পূর্ব এবং পশ্চিম) জন্য দায়ী, তাদের সঙ্গে দিকনির্দেশের অভিভাবকদের ধারণার মধ্যে দৃঢ় মিল রয়েছে।

হিন্দু ঐতিহ্যে দিকনির্দেশনা 

হিন্দু ঐতিহ্যে দিকনির্দেশকে বলা হয় দিশা বা দিক। চারটি মূল দিক এবং ছয়টি লম্বকৌণিক দিক,- এই মোট দশটি দিক রয়েছে, তবে এদের মধ্যে অসীম সমন্বয় সম্ভব।

লোকপাল 
হিন্দুধর্মে, মূল দিকগুলোর অভিভাবকদের বলা হয় লোকপাল (সংস্কৃত :लोकपाल), বা দিকপাল। দিকপালের তিনটি প্রধান বৈশিষ্ট্য স্বীকৃত, দিকপালেরা হলেন:

অষ্ট-দিকপাল ("আট দিকের প্রভু")

দশ-দিকপাল ("দশ দিকের প্রভু") 
আট অভিভাবক ছাড়াও, নিম্নলিখিতদের যুক্ত করা হয়েছে:

 ব্রহ্মা (সুবিন্দু, যার অর্থ "মাধ্যাকর্ষণ শক্তি থেকে সবচেয়ে দূরে")
 বিষ্ণু (কুবিন্দু, মানে "যে দিকে অভিকর্ষ টানে")

নব-দিকপাল ("নয় দিকের প্রভু") 

(প্রাচীন জাভা এবং বালি হিন্দুধর্মে দেওয়াতা নাওয়া সাঙ্গা [দেবতা নব সঙ্গ] বলা হয়)

 শিব (কেন্দ্র)
 বিষ্ণু (উত্তর)
 ব্রহ্মা (দক্ষিণ)
 ঈশ্বর (পূর্ব)
 মহাদেব (পশ্চিম)
 শম্ভু (উত্তরপূর্ব)
 মহেসোরা (দক্ষিণ-পূর্ব)
 শংকর (উত্তর-পশ্চিম)
 রুদ্র (দক্ষিণ-পশ্চিম)

আরও দেখুন 

 বকাব
 ভৈরব
 অষ্টদিগ্গজ
 দিকপালী
 চার স্বর্গীয় রাজা
 হোরাসের চার ছেলে
 মহাবিদ্যা
 মৈতৈ নাগাকপা লাই
 মাতৃকা
 নররি, সুরি, অস্ত্রি এবং ভেস্ত্রি
 টাইটান

টীকা

তথ্যসূত্র

বহি সংযোগ 

হিন্দু দেবতা
মগনলাল গান্ধী

মগনলাল খুশালচাঁদ গান্ধী (১৮৮৩ - ২৩ এপ্রিল ১৯২৮) ছিলেন একজন ভারতীয় লেখক ও গান্ধী পরিবারের সদস্য। তিনি মোহনদাস করমচাঁদ গান্ধীর একজন অনুগামী ছিলেন। তিনি ছিলেন মহাত্মা গান্ধীর ভাইপো।

কর্মজীবন 
মহাত্মা গান্ধীর অনেক রচনায় মগনলাল গান্ধীর নাম উদ্ধৃত করা হয়েছে। মগনলাল পরামর্শ দিয়েছিলেন যে সত্যাগ্রহ শব্দটিকে মহাত্মা গান্ধীর অহিংসা নীতি দিয়ে সংজ্ঞায়িত করা উচিত। মহাত্মা গান্ধীর মতে, মগনলাল ছিলেন সবরমতী আশ্রমের হৃদয় ও আত্মা। ১৯০৩ সালে মগনলাল দক্ষিণ আফ্রিকায় গান্ধীকে অনুসরণ করেছিলেন "একটু সৌভাগ্যের আশায়।" তবে তিনি তার কাকার স্ব-আরোপিত দারিদ্র্য অনুসরণ করে ফিনিক্স সেটেলমেন্টে যোগ দেন।

মৃত্যু 
মগনলাল ২৩ এপ্রিল ১৯২৮ সালে পাটনায় টাইফয়েডে মারা যান। ১৯২৮ সালের ২৬ এপ্রিল একটি নিবন্ধের শিরোনামের মহাত্মা গান্ধী লিখেছিলেন: 'আমার সেরা কমরেড চলে গেছে'।

তথ্যসূত্র 

পাটনার ব্যক্তি
১৯২৮-এ মৃত্যু
১৮৮৩-এ জন্ম
টাইফয়েড জ্বরে মৃত্যু
গান্ধীবাদী
মহাত্মা গান্ধী পরিবার
পন্থ

পন্থ () ভারতের বিভিন্ন ধর্মীয় ঐতিহ্যের জন্য ব্যবহৃত শব্দ। পন্থ একজন গুরু বা আচার্য দ্বারা প্রতিষ্ঠিত, এবং প্রায়শই পণ্ডিত বা ঐতিহ্যের প্রবীণ অনুশীলনকারীদের দ্বারা পরিচালিত হয়।

বিশিষ্ট পন্থের তালিকা
 ভারতের কিছু প্রধান পান্থ হল:
 খালসা পন্থ (শিখ)
 সহজ পন্থ (বৌদ্ধ ও হিন্দু)
 কবির পন্থ (সন্তমতের অংশ)
 দাদু পন্থ (সন্তমতের অংশ)
 তেরা পন্থ (জৈন)
 দিগম্বর তেরাপন্থ
 শ্বেতাম্বর তেরাপন্থ
 তরণ পন্থ (জৈন)
 নাথ পন্থ (হিন্দু)
 বারকরী পন্থ (হিন্দু)
 সত পন্থ (সুফি, শিয়া, ইসলামী)
 রবিদাসী পন্থ (স্বাধীন ধর্ম)
 সতনামপন্থ

আরও দেখুন
 সম্প্রদায়

তথ্যসূত্র

উৎস
 Kabir and the Kabir Panth by G. H. Wescott,  South Asia Books;  (July 1, 1986) 
 The Bijak of Kabir by Linda Hess and Shukdev Singh, Oxford University Press, 2002
 One Hundred Poems of Kabir: Translated by Rabindranath Tagore. Assisted by Evelin Underhill, Adamant Media Corporation, 2005
 Crossing the Threshold: Understanding Religious Identities in South Asia by Dominique Sila-Khan, I. B. Tauris in Association with the Institute of Ismaili Studies; (November 4, 2004)

সংস্কৃত শব্দ ও বাক্যাংশ
ভারতীয় ধর্ম
অক্ষৌহিণী

একটি অক্ষৌহিণী ( akṣauhiṇī) মহাভারতে বর্ণনা করা হয়েছে (আদিপর্ব ২.১৫-২৩) ২১,৮৭০টি রথ নিয়ে গঠিত একটি যুদ্ধ গঠন হিসাবে; ২১,৮৭০ হাতি (সংস্কৃত গজ); ৬৫,৬১০টি ঘোড়া (সংস্কৃত তুরগ) এবং ১০৯,৩৫০ পদাতিক (সংস্কৃত পদ সৈন্যম)। এইভাবে একটি অক্ষৌহিণীতে ২১৮,৭০০ জন যোদ্ধা ছিল (যারা যুদ্ধ করেননি রথীদের অন্তর্ভুক্ত নয়)। অনুপাত ১ রথ : ১টি হাতি : ৩ অশ্বারোহী : ৫ পদাতিক সৈন্য। এই বৃহৎ সংখ্যার প্রতিটি গ্রুপে (৬৫,৬১০, ইত্যাদি), সংখ্যাগুলো ১৮ অঙ্ক পর্যন্ত হতে পারে।

মহাভারতে উল্লেখ করা হয়েছে যে, কুরুক্ষেত্র যুদ্ধে পাণ্ডব বাহিনী সাতটি অক্ষৌহিণী (১,৫৩০,৯০০ যোদ্ধা) নিয়ে গঠিত এবং কৌরব সেনাবাহিনীতে এগারোটি অক্ষৌহিণী (২,৪০৫,৭০০ যোদ্ধা) ছিল।

গঠন 

 পট্টি (কোম্পানি) : ১ হাতি (গজ) + ১ রথ + ৩ ঘোড়া (অশ্ব) + ৫ পদাতিক (পদতি) = ১০ যোদ্ধা
 সেনামুখ = (৩ x পট্টি) : ৩ হাতি + ৩ রথ + ৯ ঘোড়া + ১৫ পদাতিক = ৩০ যোদ্ধা
 গুল্ম = (৩ x সেনামুখ) : ৯ হাতি + ৯ রথ + ২৭ ঘোড়া + ৪৫ পদাতিক = ৯০ যোদ্ধা
 গণ = (৩ x গুল্ম) : ২৭ হাতি + ২৭ রথ + ৮১ ঘোড়া + ১৩৫ পদাতিক = ২৭০ যোদ্ধা
 বাহিনী = (৩ x গণ) : ৮১ হাতি + ৮১ রথ + ২৪৩ ঘোড়া + ৪০৫ পদাতিক = ৮১০ যোদ্ধা
 প্রীতনা/প্রুতানা = (৩ x বাহিনী) : ২৪৩ হাতি + ২৪৩ রথ + ৭২৮ ঘোড়া + ১২১৫ পদাতিক = ২,৪৩০ যোদ্ধা
 চামু = (৩ x প্রিতনা/প্রুতানা) : ৭২৮ হাতি + ৭২৯ রথ + ২১৮৭ ঘোড়া + ৩৬৪৫ পদাতিক = ৭,২৯০ যোদ্ধা
 অনিকিনি = (৩ x চামু) : ২১৮৭ হাতি + ২১৮৭ রথ + ৬৫৬১ ঘোড়া + ১০৯৩৫ পদাতিক = ২১,৮৭০ যোদ্ধা
 অক্ষৌহিণী = (১০ x অনিকিনি) : ২১৮৭০ হাতি + ২১৮৭০ রথ + ৬৫৬১০ ঘোড়া + ১০৯৩৫০ ফুট সৈনিক = ২১৮,৭০০ যোদ্ধা

কৌরব বাহিনী এবং তাদের মিত্রবাহিনী 
কুরু সেনা হল ১১টি অক্ষৌহিণীর একটি জোট যা হস্তিনাপুর রাজ্যের সাথে জোটে গঠিত হয়েছিল সংসপ্তক, ত্রিগর্ত, নারায়ণ সেনাবাহিনী, সিন্ধু সেনাবাহিনী এবং মাদ্রার শল্যের মতো জাতিদের সাথে নিয়ে।

 ভগদত্ত, প্রাগজ্যোতিষ রাজ্যের রাজা - ১ অক্ষৌহিনী
 শল্য, মাদ্রের রাজা ( মাদ্রী )- ১ অক্ষৌহিনী
 ভূরিশ্রবাগণ, বাহ্লীক রাজ্যের যুবরাজ এবং রাজা বাহ্লীকের নাতি (মহাভারত) - ১ অক্ষৌহিনী
 কৃতবর্মা (যিনি অন্ধক, বৃষ্ণী, কুকুর, ভোজা এবং শৈন্যদের যাদব গোষ্ঠীর সমন্বয়ে কৃষ্ণের নারায়ণী সেনের নেতৃত্ব দেন) - ১ অক্ষৌহিনী
 জয়দ্রথ (সিন্ধু রাজ্যের রাজা) - ১ অক্ষৌহিনী
 সুদক্ষিণ, কাম্ভোজার রাজা - ১ অক্ষৌহিনী (তাঁর সৈন্যে যবন ও শাক রয়েছে)
 কর্ণ, অঙ্গের রাজা - ১ অক্ষৌহিনী
 কলিঙ্গ বাহিনী - ১ অক্ষৌহিনী
 গান্ধার শকুনি - ১ অক্ষৌহিনী
 ত্রিগর্তের সুশর্মা - ১ অক্ষৌহিনী
 কুরু এবং অন্যান্য মিত্র - ১ অক্ষৌহিনী

পাণ্ডব বাহিনী এবং তাদের সহযোগীরা 
পাণ্ডব বাহিনী হল ৭ অক্ষৌহিণীর একটি জোট, প্রাথমিকভাবে পাঞ্চাল ও মৎস্য বাহিনী, ভীমের পুত্র রাক্ষস বাহিনী, ঘটোৎকচ এবং বৃষ্ণী-যাদব বীর।

 কুন্তীভোজ, কুন্তী রাজ্যের রাজা - ১ অক্ষৌহিনী
 প্রারম্ভিক পান্ড্যদের রাজা মলয়ধ্বজা পান্ড্য, চোল এবং চেরাদের একটি সংযোজিত সশস্ত্র বাহিনী নিয়ে - ১ অক্ষৌহিনী
 ধৃষ্টকেতু, চেদিদের রাজা - ১ অক্ষৌহিনী
 সহদেব, জরাসন্ধের পুত্র - ১ অক্ষৌহিনী ( মগধ থেকে)
 দ্রুপদ তার ছেলেদের সাথে - ১ অক্ষৌহিনী
 মৎস্যের রাজা বিরাট- ১ অক্ষৌহিণী
 ঘটোৎকচ ও অন্যান্য সহযোগী- ১ অক্ষৌহিনী

৪ ধরনের একক যা একটি অক্ষৌহিনী তৈরি করে তা দাবা খেলার পূর্বসূরী চতুরঙ্গেও দেখা যায়।

আরও দেখুন 

 পদ্মব্যুহ
 চতুরঙ্গ
 মহারথী (যোদ্ধা)

তথ্যসূত্র

বহি সংযোগ 
3. dot com/search/label/Akshauhini অক্ষৌহিনী যুদ্ধ বিস্তারিত - একটি অধ্যয়ন

মহাভারত
সন্ত রামানন্দ দাস

সন্ত রামানন্দ দাস গুরু রবিদাসের অনুসারীদের দ্বারা প্রতিষ্ঠিত সামাজিক-ধর্মীয় সংগঠন দেরা সাচ খন্ডের একজন নেতা ছিলেন। অস্ট্রিয়ার গুরু রবিদাস মন্দিরে ২৪ মে ২০০৯ আক্রমণে ৫৭ বছর বয়সে শিখ কট্টরপন্থীদের দ্বারা তাকে হত্যা করা হলে তার নাম আন্তর্জাতিক নজরে আসে।

জীবনী
রামানন্দ দাস ১৯৫২ সালের ২ ফেব্রুয়ারী জন্মগ্রহণ করেন এবং ১৯৭৩ সাল থেকে তিনি দেরা সাচ খন্ডে বসবাস করতেন। তিনি দের সাচ খন্ডের সাপ্তাহিক পত্রিকা বেগমপুরা শাহের প্রধান সম্পাদক ছিলেন এবং তিনি ২০০৪ সালে ভারতীয় দলিত সাহিত্য একাডেমী থেকে ২০তম জাতীয় দলিত সাহিত্য পুরস্কার লাভ করেন। তিনি দের সাচ খন্ডের বর্তমান নেতা নিরঞ্জন দাসের দ্বিতীয় কমান্ড ছিলেন, যার সাথে তিনি বিদেশ ভ্রমণ করেছেন।

২৪ মে ২০০৯, রামানন্দ দাস ভিয়েনা, অস্ট্রিয়ার একটি মন্দিরে ছয় শিখ জঙ্গির হামলায় আহত হন। তিনি একাধিক বন্দুকের গুলিতে আহত হন এবং পরের দিন সকালে তিনি একটি হাসপাতালে মারা যান। আক্রমণটি উত্তর ভারতের বেশিরভাগ অংশ জুড়ে দাঙ্গার সূত্রপাত করে। ৪ জুন ২০০৯ তারিখে তাকে পূর্ণ রাষ্ট্রীয় সম্মানের সাথে ভারতের দেরা সাচ খন্ডে দাহ করা হয়।

তথ্যসূত্র

রবিদাসি সম্প্রদায়
ভারতীয় খুনের শিকার
১৯৫২-এ জন্ম
২০০৯-এ মৃত্যু
শিখ সন্ত্রাসের শিকার
হোস্টিংগার

হোস্টিংগার ইন্টারন্যাশনাল, লিমিটেড হলো একটি কর্মচারী মালিকানাধীন ওয়েব হোস্টিং প্রদানকারী এবং একটি আইসিএএনএন স্বীকৃত ডোমেন রেজিস্ট্রার। ২০০৪ সালে প্রতিষ্ঠিত এই কোম্পানির সদর দপ্তর লিথুয়ানিয়ায় অবস্থিত এবং এই কোম্পানিতে ১০০০ জনেরও বেশি লোক কাজ করে। হোস্টিংগার হল ০০০ওয়েবহোস্ট, হোস্টিং২৪, জাইরো এবং নায়াগাহোস্টারের মূল কোম্পানি।

ফাইন্যান্সিয়াল টাইমসের বার্ষিক এফটি ১০০০ তালিকায় হোস্টিংগার টানা চার বছর ধরে ইউরোপের দ্রুততম ক্রমবর্ধমান কোম্পানিগুলির মধ্যে স্থান পেয়েছে।

তথ্যসূত্র

ওয়েব হোস্টিং
২০০৪-এ প্রতিষ্ঠিত কোম্পানি
বাংলাদেশ বিশ্ববিদ্যালয় মঞ্জুরী কমিশনের চেয়ারম্যান

বাংলাদেশ বিশ্ববিদ্যালয় মঞ্জুরী কমিশন (যাকে সংক্ষেপে ইউজিসি বলা হয়) ১৬ ডিসেম্বর ১৯৭২ সালে স্থাপিত হয়। এটি বাংলাদেশের সকল সরকারি এবং বেসরকারি বিশ্ববিদ্যালয়গুলোর সর্বোচ্চ নিয়ন্ত্রণকারী সংস্থা। মূলত সরকার এবং বিশ্ববিদ্যালয়গুলোর মধ্যে এই সংস্থাটি সমন্বয়সাধন করে থাকে।

বাংলাদেশ বিশ্ববিদ্যালয় মঞ্জুরী কমিশনের চেয়ারম্যানের তালিকা

আরও দেখুন 

 বাংলাদেশ বিশ্ববিদ্যালয় মঞ্জুরী কমিশন

তথ্যসূত্র 

বাংলাদেশে উচ্চ শিক্ষা
বাংলাদেশ বিশ্ববিদ্যালয় মঞ্জুরী কমিশন
বাংলাদেশ বিশ্ববিদ্যালয় মঞ্জুরী কমিশনের চেয়ারম্যান
মুহাম্মদ দেইফ

আবু খালেদ মুহম্মদ দিয়াব ইব্রাহিম আল-মসরী বা মুহম্মদ আল-দেইফ ( ১৯৬৫ - ১৩ জুলাই ২০২৪) ছিলেন একজন ফিলিস্তিনী সামরিক সেনানী, যিনি হামাসের সশস্ত্র শাখা শহীদ ইজ্জুদ্দীন আল-কস্‌সাম ব্রিগেডের প্রধান সেনানী এবং ইহুদিবাদী সত্তার শীর্ষ ওয়ান্টেড ব্যক্তি। দখলদার বাহিনী ও ফিলিস্তিন জাতীয় কর্তৃপক্ষ (ফতেহ আন্দোলন) আগে তাকে গ্রেফতার করেছিল; কিন্তু তিনি মুক্তি পেতে সক্ষম হন। ইসরায়েলি গোয়েন্দা সংস্থা শিন বেট ও মোসাদ তাকে ৫ বারের বেশি হত্যার চেষ্টা করে ব্যর্থ হয়েছিল এবং সেগুলির মধ্যে একটিতে তিনি গুরুতর আহত হয়েছিলেন। এর বদলায় মোসাদ তার পরিবারকে হত্যা করে এবং তার বাড়ি-ঘর ধ্বংস করে দেয়।

তথ্যসূত্র 

ফিলিস্তিনি মুসলিম
১৯৬৫-এ জন্ম
২০২৪-এ মৃত্যু
টিরেল মালাসিয়া

টিরেল ইয়োহানেস চিকো মালাসিয়া (; জন্ম: ১৭ আগস্ট ১৯৯৯; টিরেল মালাসিয়া নামে সুপরিচিত) হলেন একজন ওলন্দাজ পেশাদার ফুটবল খেলোয়াড়। তিনি বর্তমানে ইংরেজ ক্লাব ম্যানচেস্টার ইউনাইটেড এবং নেদারল্যান্ডস জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেলেন।

২০১৪ সালে, মালাসিয়া নেদারল্যান্ডস অনূর্ধ্ব-১৬ দলের হয়ে নেদারল্যান্ডসের বয়সভিত্তিক পর্যায়ে অভিষেক করেছিলেন। প্রায় ছয় বছর যাবত নেদারল্যান্ডসের বয়সভিত্তিক দলের হয়ে খেলার পর, তিনি ২০২১ সালে নেদারল্যান্ডসের হয়ে আন্তর্জাতিক পর্যায়ে অভিষেক করেছেন; নেদারল্যান্ডসের জার্সি গায়ে তিনি এপর্যন্ত ৯ ম্যাচে অংশগ্রহণ করেছেন।

প্রারম্ভিক জীবন
টিরেল ইয়োহানেস চিকো মালাসিয়া ১৯৯৯ সালের ১৭ই আগস্ট তারিখে নেদারল্যান্ডসের রটারডামে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
মালাসিয়া কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ১১ই নভেম্বর তারিখে ঘোষিত নেদারল্যান্ডসের ২৬ সদস্যের চূড়ান্ত দলে স্থান পেয়েছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ

 
 
 
 

১৯৯৯-এ জন্ম
জীবিত ব্যক্তি
ওলন্দাজ ফুটবলার
ফুটবল রক্ষণভাগের খেলোয়াড়
নেদারল্যান্ডসের আন্তর্জাতিক ফুটবলার
২০২২ ফিফা বিশ্বকাপের খেলোয়াড়
ফেইয়ানর্টের খেলোয়াড়
ম্যানচেস্টার ইউনাইটেড ফুটবল ক্লাবের খেলোয়াড়
প্রিমিয়ার লিগের খেলোয়াড়
এরেডিভিজির খেলোয়াড়
নেদারল্যান্ডসের অনূর্ধ্ব-২১ আন্তর্জাতিক ফুটবলার
ইংল্যান্ডে প্রবাসী ফুটবলার
ফুটবল ফুলব্যাক
নেদারল্যান্ডসের আন্তর্জাতিক যুব ফুটবলার
পিএসভি আইন্দোভেনের খেলোয়াড়